Diari Oficial de la Generalitat Valenciana


Sumari del DOGV 9551, del 10-03-2023 (2023/2410)

RESOLUCIÓ de 3 de març de 2023, del director general de LABORA Servei Valencià d'Ocupació i Formació, per la qual es dona publicitat a la línia de crèdit i a l'import global màxim destinat a finançar les ajudes especials i addicionals dirigides als treballadors afectats pels expedients de regulació d'ocupació 76/2000 i 25/2001, corresponents a 2023 i els mesos pendents de 2022.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9551

Data del DOGV
:   10-03-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/2410


Data del document
:   03-03-2023

Organisme emissor
:   Labora, Servici Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * Labora, Servici Valencià d'Ocupació i Formació
    * ajuda pública

RESOLUCIÓ de 3 de març de 2023, del director general de LABORA Servei Valencià d'Ocupació i Formació, per la qual es dona publicitat a la línia de crèdit i a l'import global màxim destinat a finançar les ajudes especials i addicionals dirigides als treballadors afectats pels expedients de regulació d'ocupació 76/2000 i 25/2001, corresponents a 2023 i els mesos pendents de 2022. [2023/2410]  
  
  
El Reial decret 196/2010, de 26 de febrer, modificat pel Reial decret 1783/2011, de 16 de desembre, estableix mesures per a facilitar la reinserció laboral així com l'establiment d'ajudes especials als treballadors afectats pels expedients de regulació d'ocupació 76/2000, de 8 de març de 2001 i 25/2001, de 31 de juliol, de 2001.  
De conformitat amb la disposició addicional primera del Reial decret 196/2010, de 26 de febrer, la gestió d'aquestes ajudes es realitzarà d'acord amb el que s'estableix en aquest i en les normes de procediment que dicten les comunitats autònomes per a l'execució en funció de la seua pròpia organització. Referent a això, l'adaptació del Reial decret a l'àmbit de la Generalitat es va realitzar mitjançant l'Ordre 58/2010, de 29 de desembre, de la Conselleria d'Economia, Hisenda i Ocupació, que regula l'establiment d'ajudes especials als treballadors afectats pels expedients de regulació d'ocupació 76/2000, de 8 de març de 2001 i 25/2001, de 31 de juliol, de 2001, modificada per l'Ordre 12/2011, de 20 de setembre, de la Conselleria d'Educació, Formació i Ocupació i per l'Ordre 30/2014, de 5 de setembre, de la Conselleria d'Economia, Indústria, Turisme i Ocupació.  
  
Ja que existeix crèdit disponible en la línia S7731000, «Ajudes especials a treballadors de Sintel afectats per expedients de regulació d'ocupació» del subprograma 322.53, Plans especials de suport a l'ocupació en sectors productius, del pressupost de LABORA Servei Valencià d'Ocupació i Formació per a 2023, escau donar publicitat als crèdits que en l'àmbit de la Comunitat Valenciana han de finançar les mesures destinades als treballadors afectats pels expedients de regulació d'ocupació 76/2000, de 8 de març de 2001 i 25/2001, de 31 de juliol, de 2001, corresponents a les anualitats 2022 (ajudes pendents) i 2023.  
  
En virtut de l'exposat i de conformitat amb l'article 160.4.b de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, resolc:  
  
Primer. Finançament  
Donar publicitat a la dotació pressupostària per a finançar les ajudes pendents de l'anualitat 2022 i les ajudes de l'anualitat 2023 destinades als treballadors afectats pels expedients de regulació d'ocupació 76/2000, de 8 de març de 2001 i 25/2001, de 31 de juliol, de 2001, les bases reguladores dels quals estan establides en el Reial decret 196/2010, de 26 de febrer (BOE 27.2.2010) i van ser modificades pel Reial decret 1783/2011, de 16 de desembre (BOE 17.12.2011). A fi de concretar en l'àmbit competencial de la Comunitat Valenciana la referida normativa estatal per a la seua adaptació a les peculiaritats organitzatives de la Generalitat i determinar la forma i terminis de la presentació de sol·licituds (tal com contempla el Reial decret 196/2010) es va dictar l'Ordre 58/2010, de 29 de desembre, de la Conselleria d'Economia, Hisenda i Ocupació, que regula l'establiment d'ajudes especials als treballadors afectats pels expedients de regulació d'ocupació 76/2000, de 8 de març de 2001 i 25/2001, de 31 de juliol, de 2001 (DOGV 11.01.2011) i després modificada per l'Ordre 12/2011, de 20 de setembre, de la Conselleria d'Educació, Formació i Ocupació (DOGV 03.10.2011) i per l'Ordre 30/2014, de 5 de setembre, de la Conselleria d'Economia, Indústria, Turisme i Ocupació (DOGV 10.09.2014).  
  
Aquestes ajudes es finançaran amb càrrec al capítol IV del subprograma 322.53, Plans especials de suport a l'ocupació en sectors productius, codi de línia S7731000 «Ajudes especials a treballadors de Sintel afectats per expedients de regulació d'ocupació», del pressupost per a 2023 de LABORA Servei Valencià d'Ocupació i Formació, per un import global màxim de 33.000 euros, de fons propis de la Generalitat, la distribució dels quals serà:  
- Per a les ajudes especials i addicionals pendents de l'anualitat 2022: 3.000 euros.  
- Per a les ajudes especials i addicionals corresponents a l'anualitat 2023: 30.000 euros.  
  
Segon. Termini de presentació de sol·licituds  
El termini serà l'establit en l'article 9 de l'Ordre 58/2010, de 29 de desembre, modificat per l'Ordre 12/2011, de 20 de setembre i per l'Ordre 30/2014, de 5 de setembre.  
  
Contra aquest acte, que esgota la via administrativa, podran els interessats interposar un recurs contenciós administratiu en el termini de dos mesos, a comptar des de l'endemà de la publicació, davant del corresponent Jutjat Contenciós Administratiu competent, d'acord amb el que s'estableix en els articles 8 i 46.1 de la Llei 29/1998, de 13 de juliol, reguladora de la jurisdicció contenciosa administrativa, o potestativament un recurs de reposició davant d'aquest mateix òrgan en el termini d'un mes, computat en els mateixos termes, de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques. I això sense perjudici que els interessats puguen exercitar qualsevol altre recurs que estimen procedent.  
  
València, 3 de març de 2023.- El director general de LABORA Servei Valencià d'Ocupació i Formació: Enric Nomdedéu i Biosca.